Врз основа на чл.22 и 23 од Законот за работните односи ("Службен весник на Република Македонија" бр.62/05, 106/08, 161/08, 114/09, 130/09, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15, 72/15, 129/15, 27/16 и 120/18), Стопанската комора на Македонија, објавува

**О Г Л А С**

**за прием на работник на определено време**

Стопанската комора на Македонија има потреба од вработување на еден извршител на определено време (три месеци), со можност за продолжување, за работно место **возач** во Службата за оперативни работи во рамките на Дирекцијата на други форми на организирање и работење, во Стручната служба на Стопанската комора на Македонија.

**Профил на работна позиција:**

* Управување на службено возило за потребите на Стопанската комора на Македонија;
* Грижа за техничка исправност и хигиена на службеното возило;
* Навремено и редовно сервисирање на службените возила кај овластениот сервисер;
* Навремено регистрирање на службените возила обезбедување потребна документација за осигурување на возилата и патниците;
* Навремено вадење на потребната документација за управување со службеното моторно возило во земјата и странство;
* Следење на сообраќајни правила и сигнали;
* Почитување на сообраќајната етика.

**Кандидатот треба да ги исполнува следните услови:**

* Завршено средно образование;
* Возачка дозвола – Б категорија, поседување на повеќе категории на возачка дозвола ќе се смета за предност;
* Работно искуство како возач најмалку 10 години;
* Солидно познавање на англискиот јазик;
* Солидно познавање на автомобилската технологија;
* Познавање на територијата на град Скопје и Република Северна Македонија;
* Развиени комуникациски вештини;
* Уредност, професионалност, одговорност и самоиницијативност
* Прецизност, точност и посветеност на работата.

Работното време е 40 часа неделно (понеделник – петок). Работното време е клизно во периодот од 08:00 – 08:30 часот наутро до 16:00 – 16:30 часот попладне.

**Основната нето плата изнесува 19.285,00 денари месечно.**

Кандидатите треба во прилог на апликацијата да достават кратка биографија со контакт податоци, копија од диплома за завршено средно образование, копија од возачка дозвола Б или Ц категорија, и доказ за работно искуство од најмалку 10 години, на следната адреса:

**Стопанска комора на Македонија, Ул." Димитрие Чуповски" бр.13 – Скопје**

**или наведените документи во скенирана форма на e-mail:** [**ana@mchamber.mk**](mailto:ana@mchamber.mk)

Контакт: Ана Стерјовска, тел:02/ 3 244 037.

Рокот за пријавување е до 10.07.2019 година, сметано од денот на објавувањето на Огласот. Изборот ќе се изврши најдоцна во рок од 45 дена по истекот на рокот за пријавување.

Бр.04-\_\_\_\_\_\_\_\_\_

\_\_\_\_\_\_\_2019 година

С к о п ј е